CELEX: 32018D0257
Language: el
Date: 2018-02-19 00:00:00
Title: Εκτελεστική απόφαση (ΕΕ) 2018/257 της Επιτροπής, της 19ης Φεβρουαρίου 2018, για τη χορήγηση παρεκκλίσεων σε ορισμένα κράτη μέλη ως προς τη διαβίβαση στατιστικών σύμφωνα με τον κανονισμό (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου, όσον αφορά τις στατιστικές που βασίζονται στην ευρωπαϊκή έρευνα για την υγεία βάσει ερωτηματολογίου (EHIS) [κοινοποιηθείσα υπό τον αριθμό C(2018) 832] (Κείμενο που παρουσιάζει ενδιαφέρον για τον ΕΟΧ )

21.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 48/41
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/257 ΤΗΣ ΕΠΙΤΡΟΠΉΣ
   της 19ης Φεβρουαρίου 2018
   για τη χορήγηση παρεκκλίσεων σε ορισμένα κράτη μέλη ως προς τη διαβίβαση στατιστικών σύμφωνα με τον κανονισμό (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου, όσον αφορά τις στατιστικές που βασίζονται στην ευρωπαϊκή έρευνα για την υγεία βάσει ερωτηματολογίου (EHIS)
   
      
         [κοινοποιηθείσα υπό τον αριθμό C(2018) 832]
      
   
   (Τα κείμενα στην αγγλική, τη γαλλική, τη γερμανική, τη μαλτεζική, την ολλανδική, τη ρουμανική, τη σουηδική και τη φινλανδική γλώσσα είναι τα μόνα αυθεντικά)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τις κοινοτικές στατιστικές στους τομείς της δημόσιας υγείας και της υγείας και ασφάλειας στην εργασία (1), και ιδίως το άρθρο 9 παράγραφος 2,
   Έχοντας υπόψη τις αιτήσεις που υποβλήθηκαν από το Βασίλειο του Βελγίου, την Ομοσπονδιακή Δημοκρατία της Γερμανίας, τη Δημοκρατία της Μάλτας, το Βασίλειο των Κάτω Χωρών, τη Δημοκρατία της Αυστρίας, τη Ρουμανία, τη Δημοκρατία της Φινλανδίας και το Ηνωμένο Βασίλειο της Μεγάλης Βρετανίας και της Βόρειας Ιρλανδίας,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 9 παράγραφος 2 του κανονισμού (ΕΚ) αριθ. 1338/2008, η Επιτροπή μπορεί να χορηγήσει στα κράτη μέλη παρεκκλίσεις και μεταβατικές περιόδους, αμφότερες με βάση αντικειμενικά κριτήρια.
            
         
               (2)
            
            
               Από τις πληροφορίες που παρασχέθηκαν στην Επιτροπή προκύπτει ότι τα αιτήματα των κρατών μελών για παρεκκλίσεις οφείλονται στην ανάγκη για σημαντικές προσαρμογές στα εθνικά διοικητικά και στατιστικά συστήματα, προκειμένου να συμμορφωθούν πλήρως με τον κανονισμό (ΕΚ) αριθ. 1338/2008.
            
         
               (3)
            
            
               Με βάση τις αιτήσεις που υπέβαλαν οι αντίστοιχες χώρες, θα πρέπει να δοθούν παρεκκλίσεις στο Βασίλειο του Βελγίου, την Ομοσπονδιακή Δημοκρατία της Γερμανίας, τη Δημοκρατία της Μάλτας, το Βασίλειο των Κάτω Χωρών, τη Δημοκρατία της Αυστρίας, τη Ρουμανία, τη Δημοκρατία της Φινλανδίας και το Ηνωμένο Βασίλειο της Μεγάλης Βρετανίας και της Βόρειας Ιρλανδίας,
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του ευρωπαϊκού στατιστικού συστήματος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι οριζόμενες στο παράρτημα παρεκκλίσεις χορηγούνται στα κράτη μέλη που παρατίθενται σ' αυτό.
   Άρθρο 2
   Η παρούσα απόφαση απευθύνεται στο Βασίλειο του Βελγίου, την Ομοσπονδιακή Δημοκρατία της Γερμανίας, τη Δημοκρατία της Μάλτας, το Βασίλειο των Κάτω Χωρών, τη Δημοκρατία της Αυστρίας, τη Ρουμανία, τη Δημοκρατία της Φινλανδίας και το Ηνωμένο Βασίλειο της Μεγάλης Βρετανίας και της Βόρειας Ιρλανδίας.
   
      Βρυξέλλες, 19 Φεβρουαρίου 2018.
      
         
            Για την Επιτροπή
         
         Marianne THYSSEN
         
            Μέλος της Επιτροπής
         
      
   
   
      (1)  ΕΕ L 354 της 31.12.2008, σ. 70.
   
      ΠΑΡΑΡΤΗΜΑ
      
         Παρεκκλίσεις από τον κανονισμό (ΕΚ) αριθ. 1338/2008, όπως εφαρμόζονται από την Επιτροπή, όσον αφορά τις στατιστικές που βασίζονται στην ευρωπαϊκή έρευνα για την υγεία βάσει ερωτηματολογίου (EHIS)
      
      Για τους σκοπούς της συλλογής δεδομένων για την EHIS του 2019 χορηγούνται οι ακόλουθες παρεκκλίσεις:
      
                   
               
               
                  Το Βέλγιο, η Φινλανδία και οι Κάτω Χώρες δεν χρειάζεται να υποβάλουν τις μεταβλητές που καθορίζονται στον ακόλουθο πίνακα:
                  
                              Βέλγιο
                           
                           
                              
                                          —
                                       
                                       
                                          UN2A, UN2B, UN2C και UN2D για τις μη καλυπτόμενες ανάγκες
                                       
                                    
                        
                              Φινλανδία
                           
                           
                              
                                          —
                                       
                                       
                                          PL2 και PL8 για τους λειτουργικούς περιορισμούς
                                       
                                    
                                          —
                                       
                                       
                                          PE6 για τη σωματική δραστηριότητα
                                       
                                    
                                          —
                                       
                                       
                                          AL1 έως AL6 για την κατανάλωση οινοπνευματωδών ποτών
                                       
                                    
                        
                              Κάτω Χώρες
                           
                           
                              
                                          —
                                       
                                       
                                          CD1P και CD2 για τις ασθένειες και τις χρόνιες παθήσεις
                                       
                                    
                                          —
                                       
                                       
                                          PL8 και PL9 για τους λειτουργικούς περιορισμούς
                                       
                                    
                                          —
                                       
                                       
                                          PE9 για τη σωματική δραστηριότητα
                                       
                                    
                                          —
                                       
                                       
                                          DH5 και DH6 για τις διατροφικές συνήθειες
                                       
                                    
                                          —
                                       
                                       
                                          SK3, SK4 και SK6 για το κάπνισμα
                                       
                                    
                        
            
                   
               
               
                  Στο Βέλγιο, τη Γερμανία, τη Μάλτα και την Αυστρία χορηγείται παρέκκλιση σχετικά με την περίοδο συλλογής των στοιχείων. Η περίοδος συλλογής των στοιχείων θα είναι το 2018 για το Βέλγιο, το 2018-2020 για την Αυστρία και τη Γερμανία και το 2019-2020 για τη Μάλτα.
               
            
                   
               
               
                  Στη Ρουμανία χορηγείται παρέκκλιση όσον αφορά την παροχή μικροδεδομένων. Η Ρουμανία θα διαβιβάζει τα προελεγμένα μικροδεδομένα εντός 12 μηνών από το πέρας της εθνικής περιόδου συλλογής των στοιχείων.
               
            
                   
               
               
                  Στο Ηνωμένο Βασίλειο χορηγείται παρέκκλιση όσον αφορά τον πληθυσμό αναφοράς. Ο πληθυσμός αναφοράς στο Ηνωμένο Βασίλειο θα αποτελείται από άτομα ηλικίας τουλάχιστον 16 ετών, τα οποία διαβιούν σε ιδιωτικά νοικοκυριά στο έδαφος αυτού του κράτους μέλους κατά τη στιγμή συλλογής των στοιχείων.